**SKABELON TIL LOKAL PRESSEMEDDELELSE**

Nedenstående er en skabelon til, hvordan I som kommuner kan skrive en pressemeddelelse til de lokale medier i forbindelse med kampagnen ”Pust liv i hverdagen”. Skabelonen er til inspiration, så I vælger selv, om I vil bruge den eller skrive jeres egen. Uanset hvad I vælger, er det en god idé at følge nedenstående retningslinjer:

* Pressemeddelelsen skal have en lokal vinkel, hvis lokalmedierne skal skrive om kampagnen.
* Pressemeddelelsen skal ikke fylde mere end én side.
* Efter pressemeddelelsen skriver I fakta om kampagnen og kontaktoplysninger (se nedenfor).
* Vedlæg gerne en oversigt over tid og sted for de events eller aktiviteter, I afholder i forbindelse med kampagnen. Så har journalisten mulighed for at møde op.
* Vedlæg gerne et billede, som journalisten kan bruge.
	+ Billeder kan downloades på [www.pustliv.dk](http://www.pustliv.dk)

**Rubrik/overskrift**

I rubrikken nævnes historiens overordnede vinkel. Det er vigtigt, at den relaterer sig til kommunen eller lokalområdet, hvis lokalmedierne skal bringe historien. Den kan fx tage udgangspunkt i kommunens overordnede deltagelse i kampagnen, eller i de events eller aktiviteter I planlægger i forbindelse med kampagnen,

Rubrik/overskrift kan fx lyde:

*XX Kommune vil have flere borgere til lungetjek hos lægen*

*eller*

*XX Kommune sætter fokus på udbredt lungesygdom*

*eller*

*XX Kommune går til kamp for sundere lunger*

**Underrubrik**

I underrubrikken præsenteres historien kort i tre-fire linjer. Det kan fx være:

*I Danmark regner man med, at omkring 320.000 danskere lider af den alvorlige lungesygdom KOL. Kun ca. halvdelen ved det selv. Skal flere vide det, skal flere reagere på symptomerne på KOL og få et lungetjek hos deres læge. XX Kommune sætter derfor som en del af en landsdækkende kampagne fokus på sygdommen.*

**Brødteksten**

I indledningen til pressemeddelelsen nævnes kort selve kampagnen og dens formål. Fx:

*Lungesygdommen KOL har de seneste år været en af de hyppigste dødsårsager i Danmark, og det anslås man, at mindst 160.000 går rundt med sygdommen uden at vide det. Derfor sætter Sundhedsstyrelsen og Lungeforeningen i uge 19, 20, 21 og 22 med start mandag d. 6. maj 2019* *fokus på sygdommen med den landsdækkende oplysningskampagne ”Pust liv i hverdagen”.*

Derefter kan I komme ind på kommunens rolle i kampagnen, og hvilke arrangementer eller initiativer I planlægger. Der kan evt. indsættes et citat fra borgmesteren eller en af de lokale læger, som udtaler sig om, hvorfor det er vigtigt at gå til lægen og få målt sin lungefunktion.

*I XX kommune vil borgerne blandt andet kunne møde kampagnen i XX storcenter, hvor det vil være muligt at høre mere om sygdommen.*

*”Når der er så mange, der går rundt med uopdaget KOL, er det afgørende, at vi gør en indsats for at få udbredt kendskabet til symptomerne på KOL og får flere til at søge læge. KOL kan være en ubehagelig sygdom, men opdager man KOL i tide, kan man komme til at leve et godt liv med sygdommen. Derfor deltager vi som kommune i kampagnen,” siger XX, borgmester i XX Kommune.*

Alternativt kan I også bruge nedenstående citat fra Lungeforeningen:

*”KOL er hvert år årsag til flere tusinde dødsfald og en markant lavere livskvalitet for dem, der opdager sygdommen sent. Men opdages KOL i tide, er der mange ting, man kan gøre for at bremse og behandle sygdommen, så man kan leve et godt liv med den. Derfor er det vigtigt, at flere søger læge, når de oplever lungesymptomer over en længere periode,” siger Lungeforeningens direktør Anne Brandt.*

I kan afslutte pressemeddelelsen ved at fortælle mere om sygdommen, og hvad formålet med kampagnen er. Fx:

*Udfordringen med lungesygdommen KOL er, at symptomerne tidligt i forløbet kan virke harmløse, og man kan vænne sig til dem fordi de kommer gradvist. Eller man kan bortforklare dem med fx dårlig form. Mange reagerer derfor ikke på symptomerne.*

*Men oplever man lungesymptomer i en periode på to måneder eller mere, er det vigtigt, at man får foretaget en lungefunktionsundersøgelse. Især hvis man er ryger eller tidligere ryger eller har arbejdet i et erhverv med meget støv, damp eller røg. Symptomerne på KOL er:*

* *Hoste (tør eller med slim)*
* *Pibende eller hvæsende vejrtrækning*
* *Du bliver mere forpustet end dine jævnaldrende, når du bevæger dig. Fx når du går på trapper eller løber efter bussen*

*Kampagnen vil kunne opleves i de fleste af landets kommuner i uge 19, 20, 21 og 22 med start mandag d. 6. maj 2019.*

**Fakta**

Efter pressemeddelelsen indsættes denne korte tekst om kampagnen og KOL.

***Fakta om kampagnen***

*”Pust liv hverdagen” er en landsdækkende kampagne, som Sundhedsstyrelsen og Lungeforeningen, står bag. Kampagnen sætter i uge 19, 20, 21 og 22 startende mandag d. 6. maj 2019.fokus på lungesygdommen KOL og dens symptomer. Det skal få flere til at søge læge og få lavet en lungefunktionsmåling, hvis de oplever symptomer på KOL.*

*Lidl, Bygma og Bauhaus er partner på kampagnen, og i alle landets Lidl, Bygma og Bauhaus butikker og byggemarkeder vil man derfor kunne møde kampagnen og høre mere. Rema 1000 støtter desuden op om kampagnen digitalt. Herudover, vil borgerne på Affalds Plus’ genbrugsstationer kunne finde materiale om kampagnen til Store Genbrugsdag den 25. maj.*

*Borgerne vil også kunne møde kampagnen på apoteket og hos deres praktiserende læge og mange andre steder.*

*Læs mere på kampagnens hjemmeside: www.pustliv.dk.*

***Fakta om KOL***

*KOL er en forkortelse for Kronisk Obstruktiv Lungesygdom. Det er en sygdom, hvor luftvejene forsnævres, og lungevævet bliver nedbrudt efterhånden, som sygdommen forværres.*

*Både mænd og kvinder rammes af KOL. I Danmark anslås det at ca. 320.000 har KOL, men kun ca. halvdelen ved det selv. KOL er én af de hyppigste dødsårsager i Danmark, og i gennemsnit dør 10 mennesker på grund af KOL hver dag.*

*KOL kan ikke helbredes, når man først har sygdommen. Men man kan mindske mange af sygdommens symptomer og følger ved at holde op med at ryge, tage inhalationsmedicin og være fysisk aktiv. Jo før man opdager KOL og bremser faldet i lungefunktion, jo bedre. Tabt lungefunktion kan nemlig ikke genvindes.*

*På både* [*www.pustliv.dk*](http://www.pustliv.dk) *og* [*www.sundhed.dk*](http://www.sundhed.dk) *kan man finde generelle informationer om sygdommen, dens symptomer, behandlingsformer og forebyggelse.*

**Kontakt**

Her indsættes yderligere kontantoplysninger, så de lokale medier ved, hvem de skal kontakte for yderligere oplysninger om dels den landsdækkende kampagne og jeres indsats i kommunen.

*For oplysninger om XX Kommunes indsats: XXX*

*For oplysninger om den landsdækkende kampagne: Elsa Martha Eriksen, kampagneleder i Sundhedsstyrelsen, tlf: 93 51 84 91,* *elme@sst.dk*

*For oplysninger om lungesygdommen KOL og hvordan man lever med den: Louise Malling, kommunikationschef i Lungeforeningen, tlf.: 35 25 71 73,* *lm@lunge.dk**.*